techiaith/cofnodycynulliad_en-cy huggingface dataset:
English: In the Welsh Government's community cohesion national delivery plan 2016-17, the then Minister, Lesley Griffiths, for communities and tackling poverty stated: 'We are moving to a new climate where a Wales of Cohesive Communities is enshrined in the national goals through our Wellbeing of Future Generations (Wales) Act 2015. This will ensure cohesion remains at the heart of how Public Bodies deliver policies and services in the future.' Will the First Minister outline how the Welsh Government currently sees the state of community cohesion in Wales, and what future actions can be taken to enhance it further?
Welsh: Yng nghynllun cyflawni cenedlaethol Llywodraeth Cymru ar gydlyniant cymunedol ar gyfer 2016-17, dywedodd y Gweinidog cymunedau a threchu tlodi ar y pryd, Lesley Griffiths: Rydym yn symud tuag at hinsawdd newydd lle mae Cymru o gymunedau cydlynol yn rhan o'r amcanion cenedlaethol drwy Ddeddf Llesiant Cenedlaethau'r Dyfodol (Cymru) 2015. Bydd hyn yn sicrhau bod cydlyniant yn parhau i fod wrth wraidd sut mae Cyrff Cyhoeddus yn cyflawni polisïau a gwasanaethau yn y dyfodol.' A wnaiff y Prif Weinidog amlinellu barn Llywodraeth Cymru ar y sefyllfa o ran cydlyniant cymunedol yng Nghymru ar hyn o bryd, a pha gamau y gellir eu cymryd yn y dyfodol i'w wella ymhellach?
English: I refer the Member again to the answer I gave earlier in terms of the community cohesion plan and, of course, the work of the regional co-ordinators in making sure that plan moves ahead. We know that there have been challenges in the aftermath of Brexit where, in some communities, there has been an increase in hate crime. That is something I hope is temporary and not something, clearly, that provides us with a worrying trend for the future. We know that cohesive communities are happier communities. When people are not in conflict with each other, then their lives are better as a result of it, and we'll continue to make sure that what we do in terms of promoting community cohesion helps to raise people's sense of well-being, falling in line as well, of course, with the Well-being of Future Generations (Wales) Act 2015.
Welsh: Cyfeiriaf yr Aelod eto at yr ateb a roddais yn gynharach o ran y cynllun cydlyniant cymunedol ac, wrth gwrs, gwaith y cydlgysylltwyr rhanbarthol o ran sicrhau bod y cynllun hwnnw'n cael ei ddatblygu. Rydym ni'n gwybod y bu heriau yn dilyn Brexit ble, mewn rhai cymunedau, y bu cynnydd mewn troseddau casineb. Mae hynny'n rhywbeth yr wyf yn gobeithio sydd dros dro ac nid yn rhywbeth, yn amlwg, sy'n duedd sy'n peri gofid i ni ar gyfer y dyfodol. Rydym ni'n gwybod bod cymunedau cydlynol yn gymunedau hapusach. Pan nad yw pobl yn gwrthdaro â'i gilydd, yna mae eu bywydau yn well o ganlyniad i hynny, a byddwn yn parhau i wneud yn siŵr bod yr hyn yr ydym ni'n ei wneud o ran hybu cydlyniant cymunedol yn helpu i gynyddu ymdeimlad pobl o les, gan gyd-fynd hefyd, wrth gwrs, â Deddf Llesiant Cenedlaethau'r Dyfodol (Cymru) 2015.
English: Although the future generations commissioner has said that the aim is to make public bodies think more about the long term, work better with people, with communities and each other, and seek to prevent problems occurring and tackle common issues by taking a more joined-up approach, something also reflected in duties required under the Social Services and Well-being (Wales) Act 2014, too many local authorities are still interpreting this as a hierarchical, 'we decide first and then consult' requirement. How will you, therefore, finally, work with the brilliant all-Wales co-production network for Wales, which is on the ground delivering projects on this basis, enabling professionals and citizens to share power and work together in equal partnership? And also, one of the organisations, Oxfam Cymru, specifically has called on your Government to embed the sustainable livelihoods approach in all policy and service delivery in Wales, helping people identify their own strengths in order to tackle root problems preventing them and their communities from reaching their potential.
Welsh: Er bod comisiynydd cenedlaethau'r dyfodol wedi dweud mai'r nod yw gwneud cyrff cyhoeddus i feddwl mwy am yr hirdymor, gan weithio'n well gyda phobl, gyda chymunedau a gyda'i gilydd, a cheisio atal problemau rhag codi a rhoi sylw i faterion cyffredin trwy fabwysiadu dull mwy cydgysylltiedig, rhywbeth sydd hefyd yn cael ei adlewyrchu mewn dyletswyddau sy'n ofynnol o dan Ddeddf Gwasanaethau Cymdeithasol a Llesiant (Cymru) 2014, mae gormod o awdurdodau lleol yn dal i ddehongli hyn ar sail hierarchaidd, 'rydym ni'n penderfynu yn gyntaf ac yna'n ymgynghori'. Sut gwnewch chi, felly, o'r diwedd, weithio gyda rhwydwaith gyd-gynhyrchu ardderchog Cymru gyfan, sy'n darparu prosiectau ar y sail hon ar lawr gwlad, gan alluogi pobl broffesiynol a dinasyddion i rannu grym a gweithio gyda'i gilydd mewn partneriaeth gyfartal? A hefyd, mae un o'r sefydliadau, Oxfam Cymru, yn benodol wedi galw ar eich Llywodraeth i ymgorffori'r dull bywoliaethau cynaliadwy ym mhob polisi a darpariaeth o wasanaethau yng Nghymru, gan helpu pobl i nodi eu cryfderau eu hunain er mwyn mynd i'r afael â phroblemau craidd sy'n eu hatal nhw a'u cymunedau rhag gwireddu eu potensial.
English: Community cohesion can't be imposed. It has to grow organically from grass roots in order for it to be sustainable and robust, and so I would expect local authorities to work in genuine partnership with organisations that have experience of delivering on the ground in order to make sure that cohesion is robust within the communities that local authorities serve.
Welsh: Ni ellir gorfodi cydlyniant cymunedol. Mae'n rhaid iddo dyfu yn organig o lawr gwlad er mwyn iddo fod yn gynaliadwy ac yn gadarn, ac felly byddwn yn disgwyl i awdurdodau lleol weithio mewn gwir bartneriaeth gyda sefydliadau sydd â phrofiad o ddarparu ar lawr gwlad er mwyn gwneud yn siŵr bod cydlyniant yn gadarn yn y cymunedau y mae awdurdodau lleol yn eu gwasanaethu.
English: Agriculture is a vital industry and I would say a vital culture to Wales in terms of the food it produces, the economic contribution it makes and the wider public benefit it delivers. Following the referendum, we've been actively engaging with stakeholders on the vision for the future for this area.
Welsh: Mae amaeth yn ddiwydiant a hefyd yn ddiwylliant, byddwn i'n dweud, allweddol i Gymru, o ran y bwyd mae'n ei gynhyrchu, y cyfraniad economaidd mae'n ei wneud a'r budd cyhoeddus ehangach sy'n deillio ohono. Yn dilyn y refferendwm, rydym ni wedi bod wrthi'n cynnal trafodaethau â rhanddeiliaid ynglŷn â'r weledigaeth i'r dyfodol ar gyfer y maes hwn.
English: Thank you, First Minister, I would agree that agriculture is often as much a culture as it is an industry, and it maintains our culture. But it is clear now that some who are opposed to devolution, or anti-devolutionists, are using the opportunity that the decision to leave the European Union is giving as a way of unlocking, through the back door, the devolution process that has provided powers for agriculture and the environment to us here in the Assembly. Of course, the leader of the Conservatives here in the Chamber, unfortunately, is one of those people. Would you therefore, First Minister, join with Plaid Cymru, and with anyone else in this Chamber who wishes to do this, in a cross-party campaign with rural organisations and the farming unions to ensure that whatever happens in the wake of leaving the European Union that we wouldn't lose a single power for agriculture or rural Wales?
Welsh: Diolch, Brif Weinidog, ac rwy'n cytuno bod amaeth yn aml iawn yn ddiwylliant gymaint ag yn ddiwydiant, ac yn cynnal ein diwylliant ni. Ond mae'n amlwg erbyn hyn fod yna rai sy'n elyniaethus i ddatganoli yn defnyddio y cyfle yn dilyn y penderfyniad i adael yr Undeb Ewropeaidd fel ffordd o ddatgloi, drwy'r drws cefn, y broses ddatganoli sydd wedi rhoi'r pwerau dros amaeth a'r amgylchedd i ni fan hyn yn y Cynulliad. Wrth gwrs, mae arweinydd y Ceidwadwyr yma yn y Siambr, yn anffodus, yn un o'r rheini. A wnewch chi, felly, Brif Weinidog, ymuno â Phlaid Cymru a gydag unrhyw un arall yn y Siambr sydd am wneud hyn, mewn ymgyrch ar draws y pleidiau, gyda mudiadau cefn gwlad a'r undebau ffermwyr, i sicrhau, beth bynnag a ddaw yn sgil gadael yr Undeb Ewropeaidd, na fyddwn ni'n colli yr un pŵer dros amaeth a chefn gwlad Cymru?
English: I've said this from the very beginning, of course, that agriculture is devolved. This is not an opportunity to take away powers from the people of Wales; not at all. There may be a case for considering for some issues, as I've said before, such as animal welfare, having a pan-Britain policy, but only through agreement, and not by Westminster imposing it and saying, 'You won't have any choice on it.' So, it's consensus that is important here and nothing else. It may be worth talking about some kind of loose and general framework, but it is discussion and agreement that are all important. This is not an opportunity to take away powers from the farmers of Wales, the Government of Wales or the people of Wales.
Welsh: Rwyf wedi dweud hyn o'r dechrau, wrth gwrs, fod amaeth wedi cael ei ddatganoli. Nid cyfle yw hwn i dynnu pwerau oddi wrth bobl Cymru; dim o gwbl. Efallai bod yna achos i ystyried rhai pethau fel, fel rwyf wedi dweud o'r blaen, iechyd anifeiliaid i gael rhyw fath o bolisi sydd ar draws Prydain Fawr, ond dim ond drwy gytuno, ac nid bod San Steffan sy'n dweud, 'Hyn sy'n mynd i ddigwydd ar yr ynys hon, ac nid oes dewis gyda chi yng Nghymru na'r Alban.' Felly, cytundeb sy'n bwysig fan hyn, ac nid dim byd arall. Efallai y byddai'n werth siarad am ryw fath o fframwaith eithaf llac a chyffredinol, ond siarad a chytuno sy'n hollbwysig i hyn. Na, nid yw hwn yn gyfle i dynnu pwerau oddi wrth ffermwyr Cymru, Llywodraeth Cymru na phobl Cymru.
English: You'll no doubt be aware, First Minister, that there are administration issues for farmers who have land that straddles the Welsh-English border in terms of the basic payment scheme that, each year, lead to payments being delayed. European rules concerning cross-border claimants require each single payment agency in England and Wales to have a separate agency. Do you feel that, as a result of the UK leaving the EU, there is an opportunity here to find a system that can resolve the issue because, clearly, this is a significant issue for many farmers in Montgomeryshire?
Welsh: Rwy'n siŵr y byddwch chi'n ymwybodol, Brif Weinidog, bod problemau gweinyddu i ffermwyr sydd â thir sy'n gorwedd ar y ffin rhwng Cymru a Lloegr o ran y cynllun taliadau sylfaenol sydd, bob blwyddyn, yn arwain at oedi mewn gwneud taliadau. Mae rheolau Ewropeaidd ynghylch hawlwyr trawsffiniol yn ei gwneud yn ofynnol i bob asiantaeth taliad sengl yng Nghymru a Lloegr fod ag asiantaeth ar wahân. A ydych chi'n teimlo, o ganlyniad i'r DU yn gadael yr UE, bod cyfle yma i gael system sy'n gallu datrys y broblem oherwydd, yn amlwg, mae hwn yn fater arwyddocaol i lawer o ffermwyr yn Sir Drefaldwyn?
English: This would mean, of course, the Welsh Government taking over payments for farmers in England, because we are far superior as a payments agency and have been for many, many years in terms of payment and in terms of speed of payment, and the last thing Welsh farmers, I suspect, would want would be to see the Rural Payments Agency delivering farming subsidies in Wales. There have been issues over cross-border farms; he is right. The reason for that is because the RPA have been slow in delivering data to us. There are better ways of doing things, that much is true, but I think it would send a chill down the spine of most Welsh farmers if they found they would have to face the same delays as their colleagues have faced in England.
Welsh: Byddai hyn yn golygu, wrth gwrs, bod Llywodraeth Cymru yn cymryd drosodd taliadau i ffermwyr yn Lloegr, gan ein bod ni'n llawer gwell fel asiantaeth taliadau ac wedi bod ers blynyddoedd lawer o ran talu ac o ran cyflymder taliadau, a'r peth olaf y byddai ffermwyr Cymru ei eisiau, rwy'n amau, fyddai gweld y Rural Payments Agency yn dosbarthu cymorthdaliadau ffermio yng Nghymru. Bu problemau ynghylch ffermydd trawsffiniol; mae e'n iawn am hynny. Y rheswm am hynny yw oherwydd bod yr RPA wedi bod yn araf o ran darparu data i ni. Ceir gwell ffyrdd o wneud pethau, mae cymaint â hynny'n wir, ond rwy'n credu y byddai'n anfon ias i lawr esgyrn cefn y rhan fwyaf o ffermwyr Cymru pe byddent yn canfod y byddai'n rhaid iddyn nhw wynebu'r un oediadau ag y mae eu cydweithwyr wedi eu hwynebu yn Lloegr.
English: Will the First Minister agree with me that leaving the European Union gives us a great opportunity in Wales to fashion agricultural policy according to our own needs? UKIP will play its full part in helping the Welsh Government to develop such a policy, which makes it all the more incomprehensible that the Government should be pursuing the line in the Supreme Court today that the powers of this Assembly are in some way going to be diminished. As a result of leaving the EU, we'll get more power in the Assembly, not less. This is something that we should be looking forward to and welcoming, not trying to frustrate and prevent.
Welsh: A wnaiff y Prif Weinidog gytuno â mi bod gadael yr Undeb Ewropeaidd yn rhoi cyfle gwych i ni yng Nghymru lunio polisi amaethyddol yn unol â'n hanghenion ein hunain? Bydd UKIP yn chwarae ei rhan lawn i helpu Llywodraeth Cymru ddatblygu polisi o'r fath, sy'n ei gwneud hyd yn oed yn fwy annealladwy y dylai'r Llywodraeth fod yn dilyn y trywydd y mae'n ei ddilyn yn y Goruchaf Lys heddiw fod pwerau'r Cynulliad hwn yn mynd i gael eu lleihau rywsut. O ganlyniad i adael yr UE, byddwn yn cael mwy o rym yn y Cynulliad, nid llai. Mae hyn yn rhywbeth y dylem ni fod yn edrych ymlaen ato ac yn ei groesawu, nid yn ceisio ei rwystro a'i atal.
English: Yes. The phase 2 project of the metro has been estimated at £734 million and the final cost will be determined during procurement negotiations. That funding does include match funding from the European regional development fund, which we expect the UK Government to honour in terms of providing this funding.
Welsh: Gwnaf. Amcangyfrifwyd mai £734 miliwn fydd cost prosiect cam 2 y metro a bydd y gost derfynol yn cael ei phennu yn ystod trafodaethau caffael. Nid yw'r cyllid hwnnw'n cynnwys arian cyfatebol o gronfa datblygu rhanbarthol Ewrop, yr ydym ni'n disgwyl i Lywodraeth y DU ei anrhydeddu o ran darparu'r cyllid hwn.
English: Yes. Thanks, First Minister. I'm glad you referred to the pledge by the UK Government to match the funding. Paul Maynard, the UK's transport Minister, specifically advised the Welsh Government to apply for the ERDF funding, so would you agree that the Brexit vote is not necessarily any impediment to going ahead with the south Wales metro project?
Welsh: Ie. Diolch, Brif Weinidog. Rwy'n falch eich bod chi wedi cyfeirio at yr addewid gan Lywodraeth y DU i ddarparu arian cyfatebol. Dywedodd Paul Maynard, Gweinidog trafnidiaeth y DU, yn benodol wrth Lywodraeth Cymru i wneud cais am gyllid cronfa datblygu rhanbarthol Ewrop, felly a ydych chi'n cytuno nad yw'r bleidlais Brexit o reidrwydd yn unrhyw rwystr i fwrw ymlaen â phrosiect metro de Cymru?
English: Not to going ahead with it, but in terms of its scope, yes, potentially it will reduce its scope. If the European funding element of £125 million is not made up by the UK Government, then clearly the metro cannot go ahead at the same speed and in terms of the same ambition as it otherwise would have done. So, yes, there is a £125 million gap that the UK Government has to make up, otherwise the metro project cannot be as ambitious as we would want it to be, although, clearly, it can move forward but not in quite the way that we would have wanted.
Welsh: Nid o ran bwrw ymlaen ag ef, ond o ran ei faint, bydd, bydd o bosibl yn lleihau ei faint. Os nad yw'r elfen cyllid Ewropeaidd o £125 miliwn yn cael ei roi ar gael gan Lywodraeth y DU, yna mae'n amlwg na all y metro fynd yn ei flaen ar yr un cyflymder ac o ran yr un uchelgais ag y byddai wedi ei wneud fel arall. Felly, oes, mae bwlch o £125 miliwn y mae'n rhaid i Lywodraeth y DU ei lenwi, fel arall ni all prosiect y metro fod mor uchelgeisiol ag y byddem ni'n dymuno iddo fod, er, yn amlwg, gall symud ymlaen, ond nid yn union yn y ffordd y byddem ni wedi ei ddymuno.
English: Ambulance performance across Wales since the introduction of the clinical response model pilot has been extremely positive, exceeding the target in every month in the first year - the national target, that is - in every month in the first year of the pilot.
Welsh: Mae perfformiad ambiwlansys ledled Cymru wedi bod yn hynod gadarnhaol ers cyflwyno'r cynllun arbrofol model ymateb clinigol, gan ragori ar y targed ym mhob mis yn y flwyddyn gyntaf - y targed cenedlaethol, hynny yw - ym mhob mis yn ystod blwyddyn gyntaf y cynllun arbrofol.
English: I welcome that news, and it is extremely positive. It's vitally important to my constituents because the response time for those that are life-threatening issues makes, clearly, a major difference to their lives, but also to their families as well, knowing that they have that reassurance that an ambulance, on a red call, will be there in due time. It's noticeable, however, that we still have this ongoing problem in England, Wales and Northern Ireland with the wastage of time of ambulances at A&E units. It's not unique to Wales and it's been long and enduring. I think the same freedom of information request suggested that over 500,000 hours within the UK were actually wasted. Of course, these are ambulances that could be out doing the good work that they need to do very efficiently. I wonder what you can say in terms of how we address this issue, not only now as the winter pressures also come on top of us, but in years to come as well. There are tremendous inroads that we've done into the red-call response time, but how do we actually deal with those wasted hours that are sitting there outside A&E? It's not just a Wales issue. How do we do this right across all the different nations as well?
Welsh: Rwy'n croesawu'r newyddion hynny, ac mae'n hynod gadarnhaol. Mae'n hanfodol bwysig i'm hetholwyr i gan fod yr amser ymateb i'r problemau hynny sy'n bygwth bywyd yn gwneud gwahaniaeth mawr, yn amlwg, i'w bywydau, ond hefyd i'w teuluoedd, o wybod bod y sicrwydd ganddyn nhw y bydd ambiwlans, ar alwad goch, yno mewn da bryd. Mae'n amlwg, fodd bynnag, fod gennym ni'r broblem barhaus hon yng Nghymru, Lloegr a Gogledd Iwerddon o ran gwastraffu amser ambiwlansys mewn unedau damweiniau ac achosion brys. Nid yw'n unigryw i Gymru ac mae wedi bod yn hir a pharhaus. Rwy'n credu bod yr un cais rhyddid gwybodaeth wedi awgrymu bod dros 500,000 o oriau wedi eu gwastraffu yn y DU. Wrth gwrs, mae'r rhain yn ambiwlansys a allai fod allan yn gwneud y gwaith da y mae angen iddyn nhw ei wneud yn hynod effeithlon. Tybed beth allwch chi ei ddweud o ran sut yr ydym ni'n rhoi sylw i'r mater hwn, nid yn unig nawr wrth i ni wynebu pwysau'r gaeaf hefyd, ond yn y blynyddoedd i ddod hefyd. Gwnaed cynnydd aruthrol o ran yr amser ymateb galwad coch, ond sut ydym ni'n ymdrin â'r oriau gwastraff hynny sy'n eistedd yno y tu allan i adrannau damweiniau ac achosion brys? Nid mater i Gymru'n unig yw hwn. Sut ydym ni am wneud hyn yn iawn ar draws yr holl wahanol wledydd hefyd?
English: There are several ways of doing it. One is to make sure that people are properly assessed when they arrive in terms of where they go for treatment, making sure that ambulances are able to get away as quickly as possible. That means focusing A&E in particular centres across Wales. We're able to provide a certain degree of specialisation - that's been difficult - but nevertheless we know that it provides people with a better outcome. I would say that we see the improvement in terms of ambulance waiting times at A&E through the response times to the most immediately life-threatening calls. The fact that more and more of these calls are being got to within the time allocated is a sign that ambulances are getting away more quickly as a general rule from A&E departments. Yes, there will be some pressures now and again on some dates, where a larger number of people unexpectedly do come through. But he's right, if you look at the most immediately life-threatening calls, response time in Northern Ireland 51.2 per cent; in England around about 65 per cent; Scotland 66.4 per cent; and Wales 79.5 per cent. That's a tribute to the paramedics that we have in Wales and indeed the Welsh Ambulance Services NHS Trust.
Welsh: Mae sawl ffordd o'i wneud. Un yw gwneud yn siŵr bod pobl yn cael eu hasesu'n briodol pan fyddant yn cyrraedd o ran ble maen nhw'n mynd i gael triniaeth, gan sicrhau y gall ambiwlansys adael cyn gynted â phosibl. Mae hynny'n golygu canolbwyntio adrannau damweiniau ac achosion brys mewn canolfannau penodol ledled Cymru. Rydym ni'n gallu cynnig rhywfaint o arbenigedd - mae hynny wedi bod yn anodd - ond er hynny rydym ni'n gwybod ei fod yn rhoi canlyniad gwell i bobl. Byddwn yn dweud ein bod ni'n gweld gwelliant o ran amseroedd aros ambiwlansys mewn adrannau damweiniau ac achosion brys drwy'r amserau ymateb i'r galwadau lle y ceir y bygythiad mwyaf uniongyrchol i fywyd. Mae'r ffaith bod mwy a mwy o'r galwadau hyn yn cael eu cyrraedd o fewn yr amser a neilltuwyd yn arwydd bod ambiwlansys yn gadael adrannau damweiniau ac achosion brys yn gyflymach fel arfer. Bydd, mi fydd rhai pwysau o bryd i'w gilydd ar rai dyddiadau, pan fo nifer fawr o bobl yn cyrraedd yn annisgwyl. Ond mae e'n iawn, os edrychwch chi ar y galwadau lle y ceir y bygythiad mwyaf uniongyrchol i fywyd, mae'r amser ymateb yng Ngogledd Iwerddon yn 51.2 y cant; oddeutu 65 y cant yn Lloegr; 66.4 y cant yn yr Alban; a 79.5 y cant yng Nghymru. Mae hynny'n glod i'r parafeddygon sydd gennym ni yng Nghymru ac yn wir Ymddiriedolaeth GIG Gwasanaethau Ambiwlans Cymru,.
English: We are working to support the farming industry in Pembrokeshire, as in all parts of Wales, to ensure that the industry can become more profitable, sustainable and resilient.
Welsh: Rŷm ni'n gweithio i gynorthwyo'r diwydiant ffermio yn sir Benfro, fel ym mhob rhan o Gymru, i sicrhau bod y diwydiant yn gallu gwneud mwy o elw, yn fwy cynaliadwy ac yn gallu bod yn fwy cadarn.
English: First Minister, farmers in Pembrokeshire are hugely concerned about your Government's proposal to introduce nitrate-vulnerable zones in Wales because it will be financially challenging for farmers to comply with any new regulations that are proposed in the consultation. So, considering your comments in July that it's up to the Welsh Government now to decide which laws should be retained and which shouldn't be retained following the UK's decision to leave the European Union, could you explain why the Welsh Government has proceeded with this consultation to introduce nitrate-vulnerable zones, which is as a result of a European directive, because the introduction of such regulations will certainly leave farmers in my constituency at a huge disadvantage?
Welsh: Brif Weinidog, mae ffermwyr yn sir Benfro yn poeni'n enfawr ynghylch cynigion eich Llywodraeth chi i gyflwyno parthau perygl nitradau yng Nghymru oherwydd bydd yn heriol yn ariannol i ffermwyr gydymffurfio ag unrhyw reoliadau newydd sydd yn cael eu cynnig yn yr ymgynghoriad. Felly, o ystyried eich sylwadau ym mis Gorffennaf ei fod e'n lan i Lywodraeth Cymru nawr i benderfynu pa gyfreithiau y dylid cael eu cadw neu na ddylid cael eu cadw yn dilyn penderfyniad Prydain i adael yr Undeb Ewropeaidd, a allech chi egluro pam mae Llywodraeth Cymru wedi bwrw ymlaen â'r ymgynghoriad yma i gyflwyno parthau perygl nitradau, sydd o ganlyniad i gyfarwyddeb Ewropeaidd, oherwydd bydd cyflwyno rheoliadau fel hyn yn sicr yn gadael ffermwyr yn fy etholaeth i o dan anfantais enfawr?